CELEX: 32014R1337
Language: bg
Date: 2014-12-16 00:00:00
Title: Регламент за изпълнение (ЕС) № 1337/2014 на Комисията от 16 декември 2014 година за изменение на регламенти за изпълнение (ЕС) № 947/2014 и (ЕС) № 948/2014 по отношение на крайния срок за подаване на заявления за помощ за частно складиране на масло и обезмаслено мляко на прах

17.12.2014   
            
            
               BG
            
            
               Официален вестник на Европейския съюз
            
            
               L 360/15
            
         РЕГЛАМЕНТ ЗА ИЗПЪЛНЕНИЕ (ЕС) № 1337/2014 НА КОМИСИЯТА
   от 16 декември 2014 година
   за изменение на регламенти за изпълнение (ЕС) № 947/2014 и (ЕС) № 948/2014 по отношение на крайния срок за подаване на заявления за помощ за частно складиране на масло и обезмаслено мляко на прах
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 18, параграф 2, член 20, букви в), е), л), м) и н) и член 223, параграф 3, буква в) от него,
   като взе предвид Регламент (ЕС) № 1370/2013 на Съвета от 16 декември 2013 г. за установяване на мерки за определянето на някои помощи и възстановявания, свързани с общата организация на пазарите на селскостопански продукти (2), и по-специално член 4 от него,
   като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (3), и по-специално член 62, параграф 2, буква б) от него,
   като има предвид, че:
   
               (1)
            
            
               С регламенти за изпълнение (ЕС) № 947/2014 (4) и (ЕС) № 948/2014 (5) на Комисията бяха открити схеми за предоставяне на помощ за частно складиране съответно на масло и на обезмаслено мляко на прах, с оглед на особено утежнената ситуация на пазара, настъпила по-специално в резултат на забраната, наложена от руското правителство върху вноса на млечни продукти от Съюза за Русия.
            
         
               (2)
            
            
               В тези регламенти се предвижда заявленията за помощ да могат да бъдат подавани до 31 декември 2014 г.
            
         
               (3)
            
            
               Цените на маслото и на обезмасленото мляко на прах в Съюза намаляха допълнително и се очаква натискът в посока към намаляване на цените да продължи.
            
         
               (4)
            
            
               С оглед на текущото състояние на пазара е целесъобразно да бъде разширен обхватът на схемите за предоставяне на помощ за частно складиране на масло и на обезмаслено мляко на прах.
            
         
               (5)
            
            
               Мерките, предвидени в настоящия регламент, са в съответствие със становището на Комитета за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент (ЕС) № 947/2014
   В член 5 от Регламент (ЕС) № 947/2014 датата „31 декември 2014 г.“ се заменя с датата „28 февруари 2015 г.“
   Член 2
   Изменение на Регламент (ЕС) № 948/2014
   В член 5 от Регламент (ЕС) № 948/2014 датата „31 декември 2014 г.“ се заменя с датата „28 февруари 2015 г.“
   Член 3
   Влизане в сила
   Настоящият регламент влиза в сила на третия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 декември 2014 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 347, 20.12.2013 г., стр. 671.
   
      (2)  ОВ L 346, 20.12.2013 г., стр. 12.
   
      (3)  ОВ L 347, 20.12.2013 г., стр. 549.
   
      (4)  Регламент за изпълнение (ЕС) № 947/2014 на Комисията от 4 септември 2014 г. за започване на частно складиране на масло и за предварително определяне на размера на помощта (ОВ L 265, 5.9.2014 г., стр. 15).
   
      (5)  Регламент за изпълнение (ЕС) № 948/2014 на Комисията от 4 септември 2014 г. за започване на частно складиране на обезмаслено мляко на прах и за предварително определяне на размера на помощта (ОВ L 265, 5.9.2014 г., стр. 18).